ඩෙල් කන්ද නිතරම මීදුමෙන් වැසී තිබෙන කන්දකි. එම නිසාම එම පරිසරයේ යම් තෙත බවක් නිතරම දැකගත හැකිය. හිරුඑළිය කොතරම් තිබුණත් සවස 4, 5 පමණ වන විට මීදුම් රොද කන්ද වටා එකතු වන්නේ ඩෙල් තවදුරටත් ලෝකයාගෙන් සඟවා ගත්තාක් මෙනි. ශ්‍රී ලංකා ටෙලිකොම් සන්නිවේදන කුළුන පිහිට ඉසව්වට ඇතුළු වීමට කිසිවකුටත් අවසරය නොමැති නමුත් අපි ඒ පිළිබඳව වැඩිදුරටත් විස්තර සොයා ඔවුන් සමඟ කතා බස් කළ අතර එහිදී එම සේවකයන්ගේ ජීවන රටාව සහ කඳුකරයේ දුෂ්කර බව සමග රාත්‍රියේ අධික සීතලේ කල් ගෙවන ආකාරය දැන ගත්තෙමු. වැසි කාලයට ඩෙල් යනු එකම දිය ඇලි පාරක් වැනිය. පස් කඳු, ගල් කුට්ටි අතරින් ගලා යන දිය දහරාවන් බොහෝමයක් මෙම ප්‍රදේශයේ දැකගත හැකි බව ඔවුහු අපට පැවසීය. එම කාලයේ නිතර මෙහි යාම් ඊම් පවා අනතුරුදායක විය හැකි බවත් පැවසීය.
ඩෙල් කන්දේ ඉදි කර තිබෙන කුළුන කුමක්ද
ශ්‍රී ලංකා ටෙලිකොම් සන්නිවේදන කුළුන